BASES PARA A FORMACIÓN DUNHA BOLSA DE TRABALLO PARA REALIZAR NOMEAMENTOS INTERINOS PARA O POSTO DE ARQUITECTO/A DO CONCELLO DE GONDOMAR
ADMINISTRACIÓN LOCAL — Municipal — Gondomar (Persoal, oposicións, 03/09/2018)

Mediante acordo da Xunta de Goberno Local, adoptado na sesión celebrada o 14 de xuño de 2018, aprobouse a convocatoria do procedemento selectivo para a configuración dunha bolsa de traballo para realizar nomeamentos interinos no posto de arquitecto/a do Concello de Gondomar, de acordo coas bases que de seguido se relacionan: O obxecto da convocatoria é a formación dunha bolsa de traballo para realizar nomeamentos interinos no posto de arquitecto/a encadrado na escala de Administración Especial, subescala Técnica, grupo “A1” do Concello de Gondomar, co fin de facer fronte ás situacións expostas no artigo 23.2 da Lei 2/2015, de 29 de abril, de emprego público de Galicia. Concurso-Oposición. As correspondentes segundo a táboa salarial do persoal funcionario do Concello de Gondomar para o exercicio económico en vigor correspondente ao posto de arquitecto/a. Os aspirantes para participar nas probas, deberán reunir os seguintes requisitos, referidos á data na que remate o prazo de presentación de solicitudes: Os anteriores requisitos, así como os específicos que se esixan, se é o caso, para cada unha das prazas, deberanse reunir con referencia ó último día do prazo de presentación de solicitudes, e gozar deles ata a data do seu nomeamento como funcionario interino, e será nulo o nomeamento dos aspirantes que estean incursos en causas de incapacidade segundo a normativa vixente. As persoas que desexen tomar parte no proceso selectivo convocado deberán facelo constar mediante instancia dirixida ó Sr. Alcalde-Presidente do Concello de Gondomar conforme ao modelo de instancia que figura no Anexo II destas Bases. A dita instancia conterá polo menos, os datos persoais do/a solicitante coa súa dirección e a denominación da praza convocada á que opta e farase constar que reúne todas e cada unha das condicións esixidas na Base Cuarta da convocatoria, xuntando á instancia a seguinte documentación: A presentación de solicitudes poderá facerse no Rexistro Xeral do Concello de Gondomar, na Sede Electrónica(https://concellodegondomar.sedelectronica. gal) ou na forma prevista no artigo 16.4 da Lei 39/2015, de 1 de outubro, do procedemento administrativo común das Administracións Públicas. Se presentara a instancia por correo postal, deberá aparecer o selo da oficina de correos na devandita solicitude e se comunicará ao Concello a presentación da solicitude, por correo electrónico á dirección personal@concellodegondomar. com, ou por fax ao número 986360875. Noutro caso só a data de inscrición da instancia no Rexistro do Concello será a que se teña en conta para todos os efectos. O prazo de presentación de solicitudes será de OITO DÍAS NATURAIS, contados dende o seguinte ao da publicación do anuncio da convocatoria no BOP. Rematado o prazo de presentación de instancias, por Resolución de Alcaldía se aprobará a listaxe provisional de admitidos/as e excluído/as, que se publicará no Taboleiro de Anuncios do Concello e na páxina web municipal outorgando un prazo de cinco días naturais para correccións ou emenda de defectos. De non existir persoas excluídas, aprobarase con carácter definitivo a lista de admitidos. Transcorrido o prazo de reclamacións, deberá tomarse novo acordo estimándoas ou desestimándoas con publicación da lista definitiva no taboleiro de anuncios do Concello e na páxina web municipal. A presentación de reclamacións, no seu caso, non suspenderá o proceso selectivo, salvo que así o acorde a Alcaldía O tribunal encargado da cualificación das probas e da supervisión do proceso será nomeado pola alcaldía conforme ao estipulado nos artigos 60 do TREBEP, 59 da Lei 2/2015, de 29 de abril, do emprego público de Ga licia e demais lexislación de aplicación, e a súa composición farase pública xunto coa aprobación da lista provisional, ou definitiva de non existir excluídos, de aspirantes. Estará composto polos seguintes membros e os seus correspondentes suplentes: O tribunal de selección actuará como un órgano colexiado e a súa composición se axusta aos principios de imparcialidade, profesionalidade e paridade de xénero dos seus membros que actuarán sempre a título individual non podendo ostentarse esta en representación ou por conta de ninguén. Todos os membros do tribunal pertencen a un corpo, escala ou subescala na que, para o seu ingreso se require unha titulación de nivel igual ou superior ao esixido para participar neste proceso selectivo, consonte ao mandato establecido no artigo 53.4 da Lei 2/2015, de 29 de abril, do emprego público de Galicia O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 2 de outubro, de Réxime Xurídico do Sector Público. Igualmente, os aspirantes poderán recusar ós membros do Tribunal cando concorra algunha das circunstancias á que se refire o parágrafo anterior no prazo de dez días desde a publicación da súa composición. Para a válida constitución do Tribunal, a efectos da realización de sesións, deliberacións e adopción de acordos, requirirase a presenza, a lo menos, de tres dos seus membros, titulares ou suplentes, debendo estar presentes en todo caso o presidente e o secretario. De tódalas reunións que faga o tribunal, o/a secretario/a redactará a correspondente acta. Tódolos membros do Tribunal Cualificador que se designen para xulgar as respectivas probas selectivas actuarán con voz e voto salvo o Secretario que soamente terá voz. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para interpretar as bases da convocatoria, así como para resolver cantas dúbidas e incidencias presente a súa aplicación e para tomar os acordos necesarios para a boa orde, impulso e desenvolvemento do proceso selectivo. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, de 24 de m aio, sobre indemnizacións por razón do servizo. Contra os actos e decisións do Tribunal Cualificador incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Sr. Alcalde sen prexuízo da interposición de calquera outro recurso que se estime oportuno. O programa que debe rexer o proceso selectivo é o que figura como Anexo I a esta convocatoria. A selección realizarase de conformidade co previsto nas presentes bases, polo sistema de concurso-oposición, cos candidatos/as que no prazo establecido presentaran a súa documentación. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. Os aspirantes deberán acreditar a súa personalidade coa exhibición do documento nacional de identidade ou pasaporte. O tribunal publicará os anuncios de celebración dos exercicios no taboleiro de edictos e na páxina web do concello (www.concellodegondomar. gal) e Sede Electrónica (https://concellodegondomar.sedelectronica. gal). A cualificación dos exercicios e o resultado do proceso selectivo farase pública mediante a publicación da correspondente acta/anuncio da Comisión Seleccionadora no taboleiro de edictos, na páxina web do concello e na Sede Electrónica. Realizarase con carácter previo a fase de oposición. Unha vez constituído o tribunal procederá a baremar os méritos alegados polos aspirantes. O tribunal publicará as puntuacións obtidas polos aspirantes na fase de concurso mediante a publicación da correspondente acta/anuncio no taboleiro de edictos, na páxina web do concello e na Sede Electrónica. Os aspirantes poderán presentar reclamacións contra as puntuacións outorgadas nun prazo de (5) días hábiles ao da dita publicación. No caso de que non se presenten reclamacións ou alegacións, as puntuacións outorgadas nesta fase serán consideradas como definitivas. No suposto de que se presenten reclamacións o tribunal deberá adoptar un novo acordo estimándoas ou desestimándoas coa publicación da correspondente acta/anuncio no taboleiro de edictos e na páxina web do concello e na Sede Electrónica municipal. Aos efectos de valoración de méritos, precisase expresamente que non serán valorados os méritos non invocados, nin tampouco aqueles que, aínda sendo invocados, non sexan debidamente acreditados no prazo de presentación de instancias, e xunto con esta, polos solicitantes, sen que proceda requirimento de emenda posterior ao efecto, por parte do tribunal. Nesta fase de concurso valorarase exclusivamente a experiencia profesional con arranxo o seguinte baremo de méritos: Esta fase consistirá en dúas probas, unha teórica e unha práctica: O tribunal indicará, ó rematar a proba, o día e hora da lectura da segunda parte, que poderá ser no mesmo día. Nesta sesión de lectura o tribunal poderá formular ós aspirantes as preguntas aclaratorias que estime pertinentes. A puntuación máxima da primeira parte será de 8 puntos. As respostas mal contestadas restarán 0,10 puntos cada unha e as deixadas en branco non restan da puntuación acadada no test. A puntuación máxima da segunda parte será de 12 puntos. A superación da proba require acadar unha nota mínima de 10 puntos como resultado da suma dos puntos de cada parte da proba. Na primeira parte da proba tense que acadar un mínimo de 3,00 puntos para poder sumar na nota final e na segunda un mínimo de 6,00 puntos. C) Coñecemento do idioma galego.- En cumprimento do disposto no artigo 51.2 da Lei galega 2/2015, aqueles aspirantes que non acreditasen o coñecemento da lingua galega a través do correspondente certificado (CELGA 4 ou equivalente) cuxa fotocopia compulsada xuntarán á instancia para participar no proceso selectivo, terán que realizar obrigatoriamente unha proba específica a propoñer polo tribunal que demostre tal coñecemento. Está proba puntuarase ata un máximo de 1 punto, contando os aspirantes que acrediten o coñecemento da lingua galega segundo o disposto nestas bases coa puntuación máxima. A proba terá unha duración máxima de vinte minutos, e poderá ser realizada ao rematar a segunda das probas da fase de oposición. Os resultados desta proba serán publicados polo tribunal cualificador. Para concorrer a estas probas será indispensable que os aspirantes asistan provistos do Documento Nacional de Identidade ou de calquera outro documento de identificación oficial en vigor que acredite de forma indubidable a súa personalidade No suposto de que algún tema dos integrantes no programa anexo se vise afectado por algunha modificación, ampliación ou derrogación lexislativa durante o transcurso do proceso selectivo, esixirase en todo caso a lexislación vixente no momento da realización das probas. Rematado o proceso selectivo, o tribunal disporá a publicación da puntuación final e da orde de cualificación dos aspirantes aprobados. Par a o caso de existir empate nas puntuacións dos aspirantes, establécense como criterios de desempate, a aplicar na orde que se indica, os seguintes: Seguidamente o Tribunal de selección elevará dita relación, xunto coas actas dos procesos selectivos, á Alcaldía co obxecto de proceder á formación da correspondente bolsa de traballo. Cos aspirantes aprobados formarase unha bolsa de traballo segundo o orde de puntuación obtida para nomeamentos interinos. A Bolsa de traballo será aprobada por Resolución da Alcaldía e publicarase no Taboleiro de anuncios e na páxina web do Concello para os efectos de notificación a todas as persoas participantes e demais interesados. Os chamamentos faranse polo medio máis urxente que permita ter a constancia da súa recepción. Os datos que figuren na solicitude consideraranse válidos para os efectos de chamamento e notificación, sendo responsabilidade do interesado o erro na súa consignación, debendo comunicar ao Concello calquera variación destes. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, o/a empregado/a público que as realice fará constar mediante dilixencia a súa realización, e se tiveron ou non resposta. A dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses computados desde a data de efectos da suspensión. No caso de que algún integrante da bolsa de traballo estivera contratado ou nomeado como funcionario interino e fora a realizarse un novo chamamento para un posto que obxectivamente poda considerarse como de mais longa duración ou de maior xornada, poderá solicitar ser contratado ou nomeado con preferencia aos seguintes na lista. O órgano competente o acordará sempre que non supoña menoscabo para o servizo. Dentro do prazo de dez días dende o chamamento, o aspirante debera presentar, con carácter previo ao seu nomeamento, a seguinte documentación: Transcorrido o prazo de dez días, e salvo causa xustificada de forza maior, o aspirante non presentara correctamente a documentación requirida ou finalmente non reunise os requisitos esixidos, será excluído do proceso selectivo sen prexuízo das responsabilidades en que poida incorrer por falsidade documental. Poderán conferirse nomeamentos para o desempeño de postos de traballo que se encontren vacantes ou non vacantes. Neste último caso será causa suficiente a situación de ILT ou vacacións do seu titular. Previo ao nomeamento deberá solicitarse informe de existencia de crédito á Intervención Municipal. Unha vez comparecera o aspirante chamado segundo o orde da bolsa de traballo, o Sr. Alcalde por Resolución procederá ao seu nomeamento para o desempeño do posto de traballo correspondente, debendo tomar posesión e incorporarse ao posto de traballo, no prazo de 5 días hábiles, a contar desde o día seguinte a aquel en que se lles notifique o nomeamento. O cesamento producirase cando o titular da praza se reincorpore ao seu posto de traballo ou ben se a praza que ocupa interinamente fose ocupada por funcionario/a de carreira mediante a provisión por algún dos sistemas previstos regulamentariamente, ou polo transcurso do prazo ou causa da contratación prevista ou por Resolución da Alcaldía de conformidade co establecido na lexislación vixente. A bolsa de traballo formada como consecuencia do proceso selectivo que regulan as presentes bases estará vixente ata que se constitúa a nova bolsa que a substitúa. Sen prexuízo do anterior, entenderase que esta bolsa perde a súa vixencia transcorridos tres anos dende a data da publicación no taboleiro de edictos do concello da Resolución da alcaldía que a aprobe, non obstante poderá ser obxecto de prórroga por causas debidamente xustificadas e motivadas. No BOP publicarase anuncio comprensivo do acordo de aprobación da convocatoria, do prazo de presentación de solicitudes e das bases do proceso selectivo. No taboleiro de anuncios e na páxina web do Concello e Sede Electrónica publicaranse as bases íntegras do proceso selectivo e os resultados do proceso de selección. En todo o non previsto expresamente nas presentes bases, serán de aplicación o Real Decreto Lexislativo 5/2015, de 30 de outubro, polo que se aproba o Texto Refundido da Lei do estatuto básico do empregado público, a Lei 2/2015, de 29 de abril, do emprego público de Galicia, o Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, o Real Decreto 364/1995 polo que se aproba o Regulamento Xeral de ingreso do persoal ao servizo da Administración Xeral do Estado e de provisión de postos de traballo e Promoción Profesional dos Funcionarios Civís da Administración Xeral do Estado e demais lexislación vixente de aplicación. (Documento asinado dixitalmente á marxe) Que tendo coñecemento da convocatoria publicada por este Concello para a formación dunha bolsa de traballo para realizar nomeamentos interinos para o posto de arquitecto/a. Que reúne todas e cada unha das condicións esixidas nas bases da convocatoria. Apórtase a tal efecto a seguinte documentación: Polo exposto, Ser admitido/a no correspondente proceso selectivo referido. E declara baixo xuramento: Lugar, data e sinatura do/a aspirante. SR. ALCALDE DO CONCELLO DE GONDOMAR, Praza Dr. Latino Salgueiro, nº 1.36380. Gondomar (Pontevedra). Gondomar, (documento asinado dixitalmente á marxe). O alcalde